Consumul de marijuana amplifică durerea de după operație și necesită mai multă anestezie.
Folosirea canabisului înainte de operație amplifică durerile. Cei care utilizează marijuana necesită mai mult anestezic. Doctorii recomandă ca pacienții să anunțe dacă au folosit canabis înainte de operație.
Multă vreme s-a crezut că fumatul sau ingerarea de marijuana este eficientă pentru tot felul de dureri, relatează CNN.Totuși, un studiu recent arată că cei care se pregătesc de o procedură chirurgicală trebuie să stea departe de marijuana, întrucât recuperarea este încetinită, iar durerile mult amplificate după operație.,,Poate că exista dovezi conform cărora canabisul este eficient pentru dureri cronice și nervoase. Totuși, ultimele cercetări sugerează că nu se aplică și în cazul unui picior rupt", a declarat autorul studiului Dr. Ian Holmen.Mai mult, pe lângă o amplificare a durerii, oamenii care obișnuiesc să folosească marijuana au nevoie de mai mult anestezic în timpul operației și mai multe opioide la recuperare.Anestezicul poate fi riscant pentru unii oameni, preponderent pentru bătrâni sau pentru cei care suferă de boli cronice, precum diabetul.,,Acest studiu arată că este important ca pacienții să le spună medicilor dacă au folosit canabis înainte de operație, ca să se asigure că primesc cea mai bună anestezie posibilă și alternative fără opioide" a declarat Holmen.Studiul a fost prezentat luni la o întâlnire anuală a Societății Americane de Anesteziști.